Shonda Rhimes
Shonda Lynn Rhimes (sündinud 13. jaanuaril 1970 Chicagos) on USA stsenarist, telerežissöör ja teleprodutsent. Kõige laiemalt tuntakse Rhimesi meditsiiniteemalise telesarja "Grey anatoomia" ("Grey's Anatomy") looja, põhistsenaristi ja tegevprodutsendina. Tema loodud on ka selle järjeseriaal "Erapraksis" ("Private Practice"). 2007. aasta mais nimetas ajakiri Time Rhimesi ühena 100 inimesest, kes aitavad kujundada maailma. Rhimes oli ka arstisarja "Off the Map" produtsent ning arendas välja ABC telesarja "Skandaal", mis esilinastus 2012. aasta 5. aprillil.